
Izabrana zdravstveno-organizacijska pitanja vezana uz rad predškolskih ustanova, osnovnih i srednjih 
škola u školskoj godini 2020./2021. 


Vezano uz Modele i preporuke za rad u uvjetima povezanima s COVID-19, pedagoška/školska godina 2020- 
/2021. Ministarstva znanosti i obrazovanja kao i Upute za sprječavanje i suzbijanje epidemije COVID-19 
vezano za rad predškolskih ustanova, osnovnih i srednjih škola u školskoj godini 2020./2021. Hrvatskog 
zavod za javno zdravstvo i Ministarstvo znanosti i obrazovanja od 24. 08. 2020. dostavljamo sljedeća 
pojašnjenja: 


Nadležnost pojedinih djelatnosti na primarnoj razini zdravstvene zaštite 


Djelatnici: 


Sva pitanja vezan uz zdravstveno stanje djelatnika odgojno-obrazovanih ustanova u nadležnosti su 
izabranog liječnika obiteljske medicine, uključujući pitanja izostanaka odnosno povratka na posao 
pojedinačnih djelatnika kod izrečene mjere aktivnog zdravstvenog nadzora u samoizolaciji ili utvrđene 
bolesti COVID-19. 


Osim navedenog, zaposlenik škole ima pravo na pregled specijaliste medicine rada na teret poslodavca, a 
poslodavac s druge strane ima pravo na angažman specijaliste medicine rada u smislu traženja (dobivanja) 
savjeta, obilaska radnog mjesta (iz bilo kojeg razloga, pa tako i procjene rizika, prijedloga za poboljšanje 
organizacije rada i slično) sve s ciljem da se zaštiti zdravlje radnika i očuva radna sposobnost. Te se 
aktivnosti odvijaju sukladno trima zakonima Zakonu o obveznom zdravstvenom osiguranju, Zakonom o 
radu i Zakonu o zaštiti na radu te pripadajućim pravilnicima. Preduvjet je da škola kao poslodavac ima preko 
HZZO-a odabranog (nadležnog) specijalistu medicine rada kojem će se obratiti za pomoć i savjet odnosno 
pregled radnika pa i za potvrdu treba li ili ne drugačije prerasporediti zaposlenika ili mu na koji drugi način 
zaštiti zdravlje na radnom mjestu kako uvjeti rada ili okolnosti u radnoj okolini, na mjestu rada, ne bi 
narušavali zdravlje radnika. Predlažemo da u sklopu svoje djelatnosti/svojeg djelokruga rada nadležni 
specijalist medicine rada bude konzultiran za eventualnu provedbu pregleda zaposlenika škole, izdavanje 
uvjerenja o zdravstvenoj odnosno radnoj sposobnosti, savjete o organizaciji rada, rasporedu ljudi na 
pojedina radna mjesta u razdoblju i okolnostima epidemije, preraspodjeli radnog vremena, radu od kuće i 
radu u smjenama, edukacijama zaposlenika na temu zaštite zdravlja na radu dok traje epidemija, a može 
sudjelovati u provedbi cijepljenja protiv gripe za određeni dio te radne populacije. Također, 
podsjećamo/željeli bismo podsjetiti i na savjetovanje poslodavca s liječnikom specijalistom rada o posebno 
osjetljivim skupinama zaposlenika, kao i edukaciju i savjetovanje odgovornih osoba u strukovnim školama o 
zaštiti zdravlja učenika takvih škola, jer je njihova edukacija posebna i ulazi u područje poslova s posebnim 
uvjetima rada. Tu se trebaju poduzeti različite mjere koje bi bile povezane sa zaštitom zdravlja u epidemiji. 

Učenici: 
Kraći izostanak iz škole zbog bolesti učenika u nadležnosti je izabranog liječnika obiteljske medicine iznimno 
pedijatra. Izostanci djece iz vrtića radi bolesti u nadležnosti su izabranog pedijatra ili liječnika obiteljske 


medicine. Ovo uključuje pitanja izostanaka i povratka u kolektiv pojedinačnog djeteta kod izrečene mjere 
aktivnog zdravstvenog nadzora u samoizolaciji ili utvrđene bolesti COVID-19. 


U slučaju samoizolacije cijelog razrednog odjela ili vrtićke grupe odnosno većeg broja djelatnika ili djece, 
datum povratka u vrtić ili školu može dogovoriti ravnatelja s nadležnim epidemiologom ili liječnikom 
školske medicine. 


Izostanci iz škole zbog bolesti koji su dulji od mjesec dana u nadležnosti su liječnika školske medicine 
nadležnog za školu koju učenik polazi. Liječnik školske medicine također skrbi za sva pitanja vezana uz 
obrazovanje učenika s teškoćama u razvoju i učenika s kroničnim bolestima. To uključuje pravo na 
primjerene programe školovanja sukladno Pravilniku o osnovnoškolskom i srednjoškolskom odgoju i 
obrazovanju učenika s teškoćama u razvoju, te u aktualnoj situaciji pandemije, utvrđivanje potrebe za 
nastavu na daljinu. 


Izuzeće od obveze nošenja maske: 


Obrazloženje izuzeća od obveze nošenja maske može se pronaći na poveznici: 
https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-odobveze- 
no%C5%Alenja-maske.pdf 


Kako bi se početkom školske godine izbjeglo svako kretanje građana koje nije najnužnije, postojanje nekog 
od razloga za izuzeće od obaveze nošenja maski djelatnik i roditelj/skrbnik/učenik treba potkrijepiti upravi 
odgojno-obrazovne ustanove dostavom e-putem jednog medicinskog nalaza kojim osoba već otprije 
raspolaže. Dostava medicinskog nalaza nije potrebna ako odgojno-obrazovana ustanova za učenika ili 
djelatnika otprije raspolaže saznanjem o takvom zdravstvenom stanju. 


Treba istaknuti da pojedina zdravstvena stanja kod kojih može biti otežano nošenje maske, mogu ujedno 
predstavljati uvećani rizik za razvoj težih oblika bolesti COVID-19. Ako osoba zbog zdravstvenog stanja može 
podnijeti masku samo kraće vrijeme, nošenje maske potrebno je ograničiti na posebno rizične situacije za 
zarazu COVID-19 koju osoba nikako ne može izbjeći, primjerice u javnom prijevozu, zdravstvenoj ustanovi i 
sl. Kada je u učionici od 5. do 8. razreda osnovne škole ili u srednjoj školi učenik ili nastavnik koji ne može 
nositi masku, a nije osiguran razmak od najmanje 2 metra između svih osoba, takav učenik ili nastavnik 
dolazi u školu bez maske. Tada je posebno je važno da nastavnici i uprava škole potaknu druge osobe koje 
borave u istoj učionici na dosljedno i pravilno nošenje maske jer ona štiti ne samo tu osobu nego i druge 
osobe u njezinoj okolini. 

